text: ঈদগাঁও সাংগঠনিক উপজেলা আ'লীগের আহবায়ক কমিটি গঠনকল্পে সভা অনুষ্ঠিত – coxview.com
  Home / প্রচ্ছদ / সাম্প্রতিক... / ঈদগাঁও সাংগঠনিক উপজেলা আ'লীগের আহবায়ক কমিটি গঠনকল্পে সভা অনুষ্ঠিত
  ঈদগাঁও সাংগঠনিক উপজেলা আ'লীগের আহবায়ক কমিটি গঠনকল্পে সভা অনুষ্ঠিত
  আ.লীগের ঈদগাঁও সাংগঠনিক উপজেলা শাখার আহবায়ক কমিটি গঠনকল্পে এক সভা ২০ ফেব্রুয়ারী বিকেলে নবনির্মিত পাবলিক লাইব্রেরী মিলনায়তনে অনুষ্ঠিত হয়েছে। সেনাবাহিনীর অব. কর্নেল ফোরকান আহমদের সভাপতিত্বে অনুষ্ঠিত এ সভায় বৃহত্তর ঈদগাঁওর ৬ ইউনিয়নের আ.লীগ নেতারা উপস্থিত ছিলেন। এতে আহবায়ক কমিটির জন্য প্রতি ইউনিয়ন থেকে ৫ জনকে মনোনীত করা হয়। শেষে ৬ ইউনিয়নের ৩০ জন নেতার সমন্বয়ে সাংগঠনিক উপজেলার আহবায়ক কমিটি গঠন বিষয়ে বিস্তারিত আলোচনা হয় এতে। সদর উপজেলা আ.লীগের সাবেক সাংগঠনিক সম্পাদক ডা. আবদুল কুদ্দুছ মাখনের সঞ্চালনায় এতদসংক্রান্ত আলোচনায় অংশ নেন বিএমএ জেলা শাখার সাধারণ সম্পাদক, স্বাচিপ নেতা ডা. সাইফুদ্দীন ফরাজী, সদর আ.লীগের সাবেক সাধারণ সম্পাদক এসটিএম রাজা মিয়া, ডা. বুলবুল আহমদ, শিল্পপতি মনজুরুল হক চৌং, ঈদগাঁও ইউনিয়ন আওয়ামীলীগের সাবেক সাধারণ সম্পাদক মাষ্টার নুরুল আজিম, সাবেক বিজ্ঞান ও প্রযুক্তি বিষয়ক সম্পাদক শামিম শহিদ চৌং, পোকখালী আ.লীগ সভাপতি মোজাহের আহমদ, ইসলামাবাদ আ.লীগ সভাপতি নুর ছিদ্দিক, ইসলামপুর আ.লীগ সভাপতি মনজুর আলম চেয়ারম্যান, সাধারণ সম্পাদক শাহজাহান চৌং, চৌফলদন্ডী আ.লীগের সাবেক সভাপতি হাবিব উল্লাহ, বর্তমান সাধারণ সম্পাদক শাহজাহান মনির, আ.লীগ নেতা জাফর আলম হেলালী, গিয়াস উদ্দীন, শামসুল আলম মেম্বার, জেলা যুবলীগ সাংস্কৃতিক সম্পাদক হুমায়ুন কবির হুমু, কর্মসংস্থান সম্পাদক জাহাঙ্গীর আলম, সাংগঠনিক উপজেলা শ্রমিকলীগ সদস্য সচিব আবু বক্কর ছিদ্দিক বান্ডি।
  শুরুতে কোরআন তেলাওয়াত করেন জালালাবাদ আ.লীগ সাবেক সাধারণ সম্পাদক নুরুল মোস্তফা। উপস্থিত ছিলেন সদর কৃষকলীগ সভাপতি আলহাজ্ব ছব্বির আহমদ এমএ, পোকখালী আ.লীগ সাধারণ সম্পাদক রফিক আহমদ, ঈদগাঁও আ.লীগ নেতা ছৈয়দ আলম, সাবেক আ.লীগ নেতা মনিরুজ্জামান, মিজান মো. আয়ুব, জালালাবাদ আ.লীগ নেতা সরওয়ার কামাল, শেখ ছৈয়দ, মো. নুরুল আজিম, এড. অশোক আচার্য্য, ছৈয়দ মিয়া, সাহাব উদ্দীন, মো. নুরুল হাকিম নুকী প্রমুখ।
  উল্লেখ্য যে, গেল ১৭ ফেব্রুয়ারী জেলা আওয়ামীলীগের নবনির্বাচিত সভাপতি এডঃ সিরাজুল মোস্তফা ও সাধারণ সম্পাদক মুজিবুর রহমান চেয়ারম্যানের ঈদগাঁওতে নাগরিক কমিটির উদ্যোগে গণ সংবর্ধনা অনুষ্ঠানে সর্বত্রই ডিজিটাল ব্যানারে শোভা পেয়েছিল কিন্তু সেসব ডিজিটাল ব্যানারে ঈদগাঁওকে দলীয়ভাবে সাংগঠনিক উপজেলা চায় তৃণমূল নেতারা। দীর্ঘবছর পর হলেও সাগর পাড়ের এই প্রিয় দুই নেতার ঈদগাহ হাইস্কুল মাঠের সংবর্ধনায় তাদের স্বাগত ও শুভেচ্ছা জানিয়ে কক্সবাজার সদর উপজেলা আওয়ামীলীগের সাবেক বিজ্ঞান ও প্রযুক্তি বিষয়ক সম্পাদক শামিম শহীদ তাঁর শুভেচ্ছা ব্যানারে ঈদগাঁওকে সাংগঠনিক উপজেলা চাই মর্মে উল্লেখ করে। এ নিয়ে তৃণমূল পর্যায়ের নেতাকর্মীদের মাঝে আশার আলো দেখা দিয়েছিল।